Arsene Wenger: Ligi 'tano bora' Ulaya zinaharibiwa\nArsenal ilivunja rekodi yao ya uhamisho baada ya kumnunua mshambuliaji wa Pierre-Emerick Aubameyang katika mkataba wa £56m Jumatano

Raia huyo wa Ufaransa alitoa mifano  nchini ufaransa, Ujerumani, Uingereza na Uhispania.

PSG iko pointi 11 juu katika ligi ya kwanza , Bayern Munich iko pointi 16 juu katika ligi ya Bundesliga na Manchester City ipo pointi 15 juu ya jedwali la ligi ya Uingereza.

Wenger amesema kuwa ni wazi kwamba hakuna tena utabiri .

Aliongezea: Unapozitazama ligi tano barani Ulaya mnamo mwezi Disemba , unaweza kujua ni timu gani zitakazoshinda ligi zao.

Hiyo inamaanisha kwamba kunakitu hakiko sawa katika mchezo huu. Utajiri mkubwa wa baadhi ya timu unaharibu ushindani uliokuwepo.

Nchini Uhispania, Barcelona ina pointi 11 juu ya jedwali la ligi dhidi ya Athletico Madrid  huku mabingwa watetezi Real Madrid wakikumbwa na msimu mgumu, wako pointi 19 nyuma ya Barca katika nafasi ya nne.

 Ligi nyengine ambayo inatamatisha ligi tano bora za Ulaya ni Itali ambapo Napoli wapo pointi moja mbele ya Juventus  ambao wameshinda taji hilo kwa misimu sita mfululizo.

 Wenger  alikuwa akizungumza siku mbili baada ya kukamilika kwa dirisha la uhamisho nchini Uingereza lililovunja rekodi kwa matumizi.

 Klabu za Uingereza zilitumia £150m siku ya Jumatano ,katika siku ya mwisho ya uhamisho  na hivyobasi kujumlisha matumizi hayo kwa mwezi kufika £430m. 

Kufikia mwisho wa dirisha la uhamisho mnamo mwezi Septemba , Wenger alisema kuwa sheria ya Uefa ya Fair Play ilioanzishwa ili kukabiliana na ubabe wa kifedha inafaa kufutwa kwa kuwa klabu haziiheshimu.

Mabingwa wa Ufaransa PSG waliweza kulipa mara mbili ya ada ya uhamisho uliovunja rekodi wakati walipomnunua Neymar kutoka Barcelona mwisho wa msimu uliopita mbali na kumsajili Kylian Mbappe kwa mkopo ambao utamwezesha kujiunga na klabu hiyo kwa dau la  £165.7m mwisho wa msimu huu.

Manchester City walishutumiwa kwa kutumia vibaya utajiri wao na rais wa ligi ya Uhispania Javier Tebas ambaye pia alisema kwamba PSG ilikuwa ikiucheka mfumo uliowekwa kutokana na...\n\ntl;dr:
Ushindani katika ligi kubwa za bara Ulaya unaharibiwa na klabu tajiri , kulingana na mkufunzi wa Arsenal Arsene Wenger.